
                __.__.2010.a nr ____- k
Riigihanke „Narva linna tänavate aastaringne hooldus 2011-2014” (120324) 

avatud hankemenetluse tulemuste kinnitamine

1. Asjaolud ja menetluse käik

Narva Linnavolikogu (NLvK) oma 12.08.2010.a. otsusega nr 119 „Loa andmine riigihanke korral-damiseks ja varaliste kohustuste võtmiseks“ tegi Narva Linnavalitsusele ülesandeks korraldada Narva linna tänavate aastaringse hoolduslepingu (01.01.2011-31.12.2014) sõlmimiseks riigihange, võttes linnale riigihankest tulenevad varalised kohustused. Narva Linnavalitsuse (NLV) 25.08. 2010.a korraldusega nr 1030-k kinnitati riigihanke hankedokumendid (HD) ning volitati Narva Linnavalitsuse Linnavara- ja Majandusametit (LVMA) viima läbi avatud hankemenetlus. LVMA avaldas 02.09.2010.a. riiklikus riigihangete registris hanketeate viitenumbriga 120324. 01.11.2010.a. avas NLV 29.12.2005.a korraldusega nr 1400-k moodustatud riigihanke konkursikomisjon täht-aegselt laekunud pakkumustega ümbrikud ning kontrollis esitatud pakkumuste vastavust HD-s näidatud pakkumuse struktuurile ja dokumentide loetelule. Hankekomisjoni 11.11.2010. a koos-olekul toimus pakkujate kvalifitseerimine, pakkumuste vastavaks tunnistamine ja eduka pakkumuse väljaselgitamine. Lähtudes eeltoodust ning juhindudes NLvK 12.08.2010.a. otsuse nr 119 „Loa andmine riigihanke korraldamiseks ja varaliste kohustuste võtmiseks“ 
p-st 1 ning NLV 08.03.2006 määruse nr 298 „Riigihangete läbiviimise reglement” § 16 p-st 1 esitas riigihanke eest vastutav isik hankemenetluse tulemused Narva Linnavalitsusele (võitja) kinnitamiseks.
2. Õiguslikud alused

Narva Linnavalitsuse 08.03.2006.a määruse nr 298 „Riigihangete läbiviimise reglement” (edaspidi Reglement) § 10 p-de 1-3 kohaselt pärast konkursipakkumiste pakendite avamist riigihanke konkursikomisjon kvalifitseerib pakkujad, võrdleb ja hindab pakkumisi ning teeb otsuse eduka pakkumise kohta. Reglemendi § 16 p-st 1 tulenevalt kinnitab hankemenetluse tulemused Narva Linnavalitsus. Kuigi „Valla- ja linnaeelarveseaduse“ (edaspidi VLES) § 16 lg 3 lubab linnavalitsusel ning linna asutustel võtta rahalisi kulutusi nõudvaid kohustusi ainult neile eelarves selleks ette nähtud kulude piires, ei takista see mitut eelarveperioodi hõlmava lepingu sõlmimist linnavolikogu otsuse alusel. Käesoleval juhul on rahalisi kulutusi nõudvate kohustuste võtmine legitimeeritud Narva Linnavolikogu 12.08.2010.a. otsusega nr 119 „Loa andmine riigihanke korraldamiseks ja varaliste kohustuste võtmiseks.“ Kohaliku omavalitsuse korralduse seaduse (edaspidi KOKS) § 30 lg 1 p-st 2 tulenevalt lahendab ja korraldab valla- või linnavalitsus kohaliku elu küsimusi, mis volikogu määruste, otsuste või valla või linna põhimäärusega on pandud täitmiseks valitsusele. Seega kuulub riigihanke tulemuste kinnitamine ning linna nimel ja arvel hankelepingu sõlmiva ametiisiku määramine Narva Linnavalitsuse võimkonda.
3. Otsus
3.1. Kinnitada riigihanke «Narva linna tänavate aastaringne hooldus 2011-2014» (viitenumber: 120324) avatud hankemenetluse tulemused, vastavalt juurdelisatud hankekomisjoni proto-kollidele, ning tunnistada võitjaks Aktsiaselts N&V (reg 10003028) pakkumuse kogu-maksumusega 70 505 174,14 krooni.
3.2. Narva Linnavalitsuse Linnavara- ja Majandusameti direktori kohusetäitjal sõlmida eduka pakkumuse esitanud pakkujaga hankedokumentidele lisatud vormi kohane teenuste hanke-leping.
4. Rakendussätted

4.1. Käesolev korraldus jõustub seaduses sätestatud korras.
4.2. Riigihanke eest vastutaval isikul teavitada hankija otsusest pakkujaid.
4.3. Pakkuja võib vaidlustada käesoleva korralduse riigihangete seaduses sätestatud korras, esitades seitsme tööpäeva jooksul arvates päevast, mil vaidlustaja sai teada või pidi teada saama oma õiguste rikkumisest või huvide kahjustamisest, Rahandusministeeriumi juures asuvale vaidlus-tuskomisjonile sellekohase vaidlustuse.

